पाएं अपने शहर की ताज़ा ख़बरें और फ्री ई-पेपरडाउनलोड करें
शहर की अपेक्षा अब गांवाें में काेराेना तेजी से पैर पसार रहा हैं। ग्रामीण क्षेत्रों में जो मरीज पाॅजिटिव आ रहे हैं उनके घराें के सामने जानकारी नहीं लिखी जा रही है। इस कारण गांवांे में तेजी से वायरस फैल रह है। जानकारी लिखी नहीं हाेने से ग्रामीण खुद का बचाव नहीं कर पा रहे। यह समस्या काेई एक या दाे गांव की नहीं, बल्कि कई गांवाें की है। जाे ग्रामीण इस वायरस के प्रति गंभीर हैं, वे संक्रमित हाेने के बाद घर में एक जगह रहते हैं, लेकिन जाे लापरवाह हैं वे गांव में घूमकर दूसराें की जिंदगी से खिलवाड़ करते दिख रहे हैं। गांवों में कोरोना मरीजों के परिजन खुलेआम घूम रहे हैं। घरों के सामने जानकारी नहीं लिखी हाेने से गांव के दूसरे लाेगाें काे संक्रमिताें की जानकारी नहीं मिल रही है।
अधिकतर ग्रामीण क्षेत्रों से इस संबंध में शिकायतें आ रही हैं कि गांवों में कोविड 19 मरीज मिल रहे हैं। उनकी जानकारी नहीं लिखी जा रही। उनके घरों के सामने स्पष्ट संकेत नहीं होने के कारण कोविड 19 के मरीज लगातार नियमों की अनदेखी कर रहे हैं।
जिन घरों में कोविड 19 के मरीज मिलते जा रहे हैं, उनकी जानकारी जवाबदार कर्मचारियों द्वारा चस्पा की जानी चाहिए। इन सभी कारणों से इस बार ग्रामीण क्षेत्रों में और अधिक केस लगातार आ रहे हैं।
क्षेत्र की माॅनिटरिंग के लिए प्रशासन बनाए टीम
प्रशासनिक अधिकारियों को ग्रामीण क्षेत्रों पर भी अधिक ध्यान देने की आवश्यकता है। तभी सब मिलकर कोरोना से जंग जीत पाएंगे। जाे मरीज गांवाें में अा रहे हैं, उनकी पूरी जानकारी रखी जाए। ग्रामीण क्षेत्र की माॅनिटरिंग के लिए प्रशासनिक अधिकारी, कर्मचारियों की एक टीम बनाई जाए। मरीजाें की जानकारी रखने के साथ उनके घराें के सामने पूरी जानकारी लिखी जाए। एेसा करने से गांव के अन्य लाेग संक्रमित हाेने से बच जाएंगे।
सैनिटाइज व हाेम क्वारेंटाइन के लिए दिया आवेदन
जनपद पंचायत क्षेत्र में प्रत्येक ग्राम पंचायतों में सैनिटाइज कराने व होम क्वारेंटाइन के संबंध में शनिवार को जनपद पंचायत में विधायक प्रतिनिधि सुनील दुबे ने एसडीएम रीता डेहरिया को लिखित आवेदन दिया है।
ज्ञापन के माध्यम से दुबे ने स्वास्थ्य विभाग व प्रशासनिक अधिकारियों को सचेत करते हुए बताया कि वर्तमान में कोविड-19 की महामारी गांवाें में भी तेजी से फैल रही है। इसको देखते हुए क्षेत्र के गांव में ग्राम पंचायतों के माध्यम से गली, मोहल्लों आदि में सैनिटाइजर का स्प्रे कराया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn